તે કહે છે કે કોઇ પણ ફિલ્મ સાઇન કરવા માટે મારી એક ખાસ રણનીતિ હોય છે. કહાણીમાં પાત્ર અને તેનો વિકાસ સારો હોવો જોઇએ. કોઇ વ્યક્તિ સ્ટોરીને કેવી રીતે લખે છે, મારું પાત્ર કેટલું મહત્ત્વનું છે, આ બધું ખૂબ જ મહત્ત્વનું છે. સાથે-સાથે મારા માટે સૌથી મોટી વાત એ છે કે ફિલ્મ બનાવનાર લોકો મને સારા લાગવા જોઇએ. નિર્માતા અને નિર્દેશકમાં મને વિશ્વાસ હોવો જોઇએ. જો કોઇ સ્થાપિત નામ ફિલ્મ બનાવતું હશે તો હું આંખો બંધ કરીને વિશ્વાસ કરી લઇશ.